Jussieu (Paris Metro)

Jussieu er en metrostasjon i Paris' 5. arrondissement. Stasjonen betjener metrolinjene 7 og  10, og den ble åpnet 26. april 1931.

Stasjonen ligger i den østlige delen av Latinerkvarteret. Familien de Jussieu har et antall kjente botanikere i sine rekker, og flere av disse forbindes med den botaniske hagen Jardin des Plantes som ligger nær denne metrostasjonen.

Metrostasjonens opprinnelige navn var Jussieu – Halles-aux-vins, etter markedet som Napoléon Bonaparte grunnla her. Etter 1957 ble markedet erstattet av Campus Universitaire de Jussieu der tre ulike institusjoner innen høyere utdannelse befinner seg: Université Pierre-et-Marie-Curie, Université Paris VII-Denis-Diderot og Institut de Physique du Globe de Paris. Navnet på stasjonen ble dermed forkortet til dagens Jussieu.

Ved siden av ovennevnte institusjoner ligger ellers Institut du monde arabe og det gamle romerske amfiteateret  Arènes de Lutèce nær metrostasjonen.

I 1975 ble stasjonens to plattformer renovert i «Motte»-stil.

 Knutepunkt med andre transportmidler 
 Buss: Linjene  67, 89.

 Kilder 
 Miquel, Pierre: Petite Histoire des Stations de Métro. Paris: Editions Albin Michel, 1993.

 Eksterne lenker 

 Kart over metroen i Paris

Kategori:Paris Metrolinje 7
Kategori:Paris Metrolinje 10
Kategori:5. arrondissement i Paris
Kategori:Jernbanestasjoner åpnet i 1931
Kategori:1931 i Frankrike